Halucinarium

POP ART PARTY | 1 An de HALUCINARIUM
2019-03-21 19:00 - 23:00 UTC | HALUCINARIUM
HALUCINARIUM, spaţiu de artă contemporană, evenimente și concepte cu misiune socială și de mediu, a împlinit un an. Momentul a fost marcat joi, 21 martie 2019, printr-un eveniment aniversar, un POP-ART Party inspirat din cultura americană a strălucitorilor ani “pop”. Pe lângă stilul și imaginarul epocii de aur a cinematografiei americane, un alt element important care a fost preluat în conceptul evenimentului trimite la primii ani ai consumerismului, explozia primelor branduri comerciale importante, a modelelor de marketing cu display-uri de prezentare a produselor in-store.
„Găzduim în spaţiul nostru evenimente și concepte care expun și descompun problemele esenţiale ale planetei și ale omenirii. Consumerismul este o astfel de problemă, cu avalanșa de consum necugetat, împins de mecanisme în sine perverse, dar care au devenit invizibile prin obișnuiţă. Dar dacă luăm parte din acest model și îl aplicăm pe produse corecte? Dacă pe raftul de display punem branduri care se construiesc natural, social și solidar? La 1 an de HALUCINARIUM, am pus o întrebare. Și lăsăm să se adune răspunsurile.” Călin Sas, HALUCINARIUM.
Invitaţii evenimentului aniversar au pășit într-o lume pop, strălucitoare, colorată, veselă, dar și sustenabilă. Partenerii evenimentului au fost companii preocupate de mediu, sustenabilitate, comunitate, care pun pe piaţă produse naturale, cu impact minim asupra mediului înconjurător.
Parteneri eveniment: Love Beauty and Planet, AQUA Carpatica, Kronenbourg 1664 Blanc, Domeniile Samburesti, 2Chefs, Ben & Jerry’s, Eleven. Expozitia in curs: Together, to be (on view pana in 10 Aprilie).
Fotografii: Dragos Toader si Marius Dragne

Concert VERTIGO - Festivalul SoNoRo la Halucinarium
2018-11-04 20:00 - 23:00
Cu entuziasm va dezvaluim un proiect tare drag: in data de 4 Noiembrie Festivalul SoNoRo vine la HALUCINARIUM!
VERTIGO, LUNATIQUE, HANGOVER, SOMETHING BORROWED – SOMETHING BLUE, CRIMES OF PASSIONS sau DEL AMOR Y OTROS DEMONIOS sunt doar câteva dintre titlurile concertelor acestei ediții, fiecare propunând un program spectaculos, interpretat de unii dintre cei mai apreciați artiști ai lumii.
Concertul VERTIGO se va desfasura la HALUCINARIUM in atmosfera deosebita creata de expozitia lui Eugen Vutescu – TRANSFER DE MEMORIE. Poate fi si transferul de memorie un SIDE EFFECT? Descoperim impreuna! TRANSFER DE MEMORIE & VERTIGO la HALUCINARIUM! Va asteptam!
Ludwig van Beethoven (1770-1827) – Serenada pentru trio de coarde în re major, Op. 8
Toshiro Mayuzumi (1929-1997) – “Bunraku” pentru violoncel solo
Jan Sibelius (1865-1957) – Trio de coarde
Astor Piazzolla (1921-1992) – “Histoire du Tango” (fragmente) pentru vioară și chitară
Parteneri: Asociatia SoNoRo si Hennessy
Nota: Accesul se face pe baza biletului si abonamentului. Detalii pe site www.sonoro.ro.

Atelier de scriere creativa
2018-10-25 19:30 - 21:00
Galeria Halucinarium în parteneriat cu Asociația 7 Arte organizează joi, 25 octombrie, începând cu ora 19:30 la sediul galeriei prima ediție din programului Ateliere în Galerie.
Seria de workshop-uri se va deschide cu un eveniment astfel gândit pentru a completa conținutul și atmosfera creată de expoziția Transfer de memorie a artistului Eugen Vuțescu, expoziție care poate fi vizitată până în data de 15 noiembrie 2018 la sediul Halucinarium.
Atelierele din 25 octombrie includ sesiuni de lectură de autor având-o ca invitată pe scriitoarea Andra Rotaru, unul dintre numele cu rezonanță ale literaturii române contemporane, care va lectura din cel mai recent volum apărut la editura Nemira -TRIBAR.
Programul va fi completat de exerciții de lectură participativă și scriere creativă inspirate de poezia Andrei Rotaru, de tablourile și instalațiile lui Eugen Vutescu, iar publicul este invitat să participe în mod direct la activitățile propuse.
Pe toată durata evenimentului, cei prezenți au ocazia să interacționeze cu Eugen Vuțescu – artistul care semnează expoziția curentă, cu autoarea Andra Rotaru și ceilalți invitați.
Va asteptam!
